বৃহস্পতিবার পুণে থেকে দিল্লি আসার পর এয়ার ইন্ডিয়ার এক কর্মীকে ২৫ বার চটি দিয়ে পেটান রবীন্দ্র। সাংসদের অভিযোগ ছিল, বিজনেস ক্লাসের টাকা দেওয়া সত্ত্বেও তাঁকে ইকনমি ক্লাসে বসতে বাধ্য করা হয়েছে। এই আচরণের জন্য রবীন্দ্রকে নিজেদের যাত্রী তালিকা থেকে বাদ দিয়েছে এয়ার ইন্ডিয়া। গায়কোয়াড়ের দিল্লি থেকে পুণে ফেরার টিকিটও বাতিল করে দেন এয়ার ইন্ডিয়া কর্তৃপক্ষ। রবীন্দ্রকে যাত্রী তালিকা থেকে বাদ দিয়েছে ইন্ডিগো, স্পাইসজেট, জেট এয়ারওয়েজ এবং গো এয়ারও। ফলে সাংসদকে দিল্লি থেকে পুণে ফিরতে হয় ট্রেনে। এতেই চটেছেন সাংসদ। রবিবার তিনি বলেন, ‘‘আমার টিকিট বাতিল করার জন্য ইন্ডিগো এবং এয়ার ইন্ডিয়ার বিরুদ্ধে আমি আইনি পদক্ষেপ করব।’’ যদিও রবীন্দ্রের পাশে দাঁড়ায়নি তাঁর দলও শিবসেনাও। এই বিষয়ে তাঁর বক্তব্য, ‘‘শিবসেনার এক প্রবীণ নেতা আমাকে আগামী বুধবার পর্যন্ত সংবাদমাধ্যমের সঙ্গে কথা বলতে নিষেধ করেছেন।’’